Korisnički priručnik za Cyber-shot
Ispis
Glavna stranica > Mjere opreza/O ovom fotoaparatu > Mjere opreza > Mjere opreza

## Mjere opreza

Sigurnosne kopije unutarnje memorije i memorijske kartice
O datotekama baze podataka
Nemojte koristiti / pohranjivati fotoaparat na sljedećim mjestima
O nošenju fotoaparata
O radnim temperaturama okruženja
O kondenzaciji vlage
Funkcije ugrađene u ovaj fotoaparat
Što je 1080 60p/50p?
O kompatibilnosti slikovnih podataka
Napomene vezane za reprodukciju videozapisa na drugim aparatima
Napomene o LCD zaslonu i objektivu
Napomene o bljeskalici

### Sigurnosne kopije unutarnje memorije i memorijske kartice

Nemojte isključivati fotoaparat, uklanjati bateriju ili memorijsku karticu dok svijetli svjetlo pristupa podacima. U protivnom bi se mogli oštetiti podaci u unutarnjoj memoriji ili na memorijskoj kartici. Obavezno napravite sigurnosnu kopiju kako biste sačuvali svoje podatke.

### O datotekama baze podataka

Kad u fotoaparat umetnete memorijsku karticu bez datoteke baze podataka i uključite ga, dio kapaciteta kartice bit će iskorišten za datoteku baze podataka koja se izrađuje automatski. Može malo potrajati dok ne budete mogli nastaviti s uporabom fotoaparata.

### Nemojte koristiti / pohranjivati fotoaparat na sljedećim mjestima

- Na ekstremno vrućem, hladnom ili vlažnom mjestu
  Na mjestima kao što je vozilo parkirano na suncu kućište fotoaparata može se deformirati što može prouzročiti neispravnosti u radu.

- Pod izravnom sunčevom svjetlošću ili u blizini izvora topline
  Tijelo fotoaparata može izgubiti boju ili se deformirati, a to može prouzročiti kvar.

- Mjestima izloženim trešnji

- Blizu jakih magnetskih polja

- Na pjeskovitim ili prašnjavim mjestima
  Pazite da pijesak ili prašina ne dospiju u fotoaparat. Ovo može prouzročiti neispravnosti u radu fotoaparata koje se u nekim slučajevima neće moći otkloniti.

### O nošenju fotoaparata

- Nemojte sjedati s fotoaparatom u stražnjem džepu hlača ili suknje jer time možete prouzročiti neispravnosti u radu ili oštećenje fotoaparata.

### O radnim temperaturama okruženja

- Vaš fotoaparat predviđen je za korištenje u rasponu temperatura okruženja od 0°C do 40°C. Snimanje na temperaturama izvan ovog intervala se ne preporučuje.

### O kondenzaciji vlage

- Ako se fotoaparat prenese s hladnog na toplo mjesto, u unutrašnjosti ili na površini fotoaparata može se kondenzirati vlaga. Kondenzirana vlaga može prouzročiti neispravnosti u radu fotoaparata.

- Ako dođe do kondenzacije pare isključite fotoaparat i pričekajte oko sat vremena da vlaga ispari. Ako pokušate snimati dok je unutrašnjost objektiva zamagljena od vlage, slika koju snimite neće biti jasna.

### Funkcije ugrađene u ovaj fotoaparat

- Ovaj priručnik opisuje svaku od funkcija uređaja kompatibilnih/nekompatibilnih s GPS-om, kompatibilnih/nekompatibilnih s TransferJet, te kompatibilnih s 1080 60i i 1080 50i.
  Kako biste utvrdili podržava li vaš fotoaparat GPS funkciju, provjerite naziv modela fotoaparata.
  Uređaj kompatibilan s GPS-om: DSC-HX9V
  Uređaj nekompatibilan s GPS-om: DSC-HX9
  Kako biste utvrdili podržava li vaš fotoaparat funkciju TransferJet i je li 1080 60i- ili 1080 50i-kompatibilan, provjerite sljedeće oznake na donjoj strani kućišta.
  Uređaj kompatibilan s TransferJet: (TransferJet)
  Uređaj kompatibilan s 1080 60i: 60i
  Uređaj kompatibilan s 1080 50i: 50i

- U zrakoplovu svakako isključite fotoaparat slijedeći upute u kabini.

- Nemojte gledati 3D slike snimljene fotoaparatom dugo na 3D kompatibilnim monitorima.

- Kada 3D slike snimljene fotoaparatom gledate na 3D kompatibilnom monitoru, možete iskusiti nelagodu, u vidu napora za oči, umora ili mučnine. Kako biste spriječili ove simptome, preporučujemo redovite pauze.
  Međutim, sami trebate odrediti duljinu i učestalost pauza koje su vam potrebne, jer to ovisi o pojedincu. Ako iskusite bilo koji vid nelagode, prestanite gledati 3D slike dok se ne oporavite te se po potrebi savjetujte s liječnikom. Također pogledajte upute za rukovanje isporučene s uređajem ili softverom kojeg koristite s fotoaparatom. Imajte na umu da se vid djeteta još uvijek razvija (naročito kod djece mlađe od 6 godina). Prije nego što djetetu dopustite da gleda 3D slike savjetujte se s pedijatrom ili oftalmologom te pazite da dijete pri gledanju takvih slika poštuje mjere opreza.

### Što je 1080 60p/50p?

- Za razliku od standardnih načina snimanja do danas, koji snimaju u načinu isprepletanja, ovaj fotoaparat snima pomoću progresivne metode. To povećava razlučivost te daje jasniju, realističniju sliku.

### O kompatibilnosti slikovnih podataka

- Fotoaparat udovoljava DCF (Design rule for Camera File system), univerzalnom standardu japanskog udruženja JEITA (Japan Electronics and Information Technology Industries Association).

- Sony ne jamči da će fotoaparat reproducirati slike snimljene ili uređivane pomoću druge opreme ili da će druga oprema reproducirati slike snimljene s ovim fotoaparatom.

### Napomene vezane za reprodukciju videozapisa na drugim aparatima

- Ovaj fotoaparat snima videozapise u formatu AVCHD koristeći MPEG-4 AVC/H.264 High Profile razine. Videozapisi snimljeni u AVCHD formatu ne mogu se reproducirati na sljedećim aparatima.

- Ostali aparati kompatibilni s AVCHD koji ne podržavaju High Profile razinu

- Aparati nekompatibilni s AVCHD formatom

Ovaj fotoaparat snima videozapise u MP4 formatu koristeći MPEG-4 AVC/H.264 Main Profile. Stoga se videozapisi u MP4 formatu snimljeni ovim fotoaparatom ne mogu reproducirati na aparatima koji ne podržavaju MPEG-4 AVC/H.264.

- Disk s kakvoćom slike visoke definicije (HD) možete reproducirati samo na uređajima za reprodukciju AVCHD formata. DVD reproduktor ili DVD rekorder ne mogu reproducirati disk snimljen u HD kakvoći slike (visoka definicija) budući da nisu kompatibilni s AVCHD formatom. Nadalje, ako u DVD reproduktor ili DVD rekorder umetnete disk HD kakvoće slike (visoka definicija) snimljen u AVCHD formatu, možda neće moći izbaciti disk.

### Napomene o LCD zaslonu i objektivu

- LCD zaslon proizveden je tehnologijom najveće preciznosti tako da je ispravnost piksela iznad 99,99%. Usprkos tome, na LCD zaslonu ipak se može pojaviti nekoliko crnih ili svijetlih točaka (bijele, crvene, plave ili zelene boje). Ove točke su normalni rezultat proizvodnog postupka i ne utječu na kvalitetu snimka.

- Izlaganje suncu LCD zaslona ili objektiva tijekom dužeg vremena može za posljedicu imati neispravan rad. Pazite na to prilikom odlaganja fotoaparata blizu prozora ili na otvorenom.

- Ne izlažite LCD zaslon pritisku. Zaslon može promijeniti boju, što za posljedicu može imati neispravan rad.

- Slike se mogu razmazati prema hladnijem dijelu LCD zaslona. Ne radi se o neispravnom radu.

- Čuvajte pokretni objektiv od slučajnih udaraca i ne primjenjujte silu.

### Napomene o bljeskalici

- Kad koristite bljeskalicu, ona se izvlači automatski.

- Bljeskalica se može uvući automatski. [Pojedinosti]

- Bljeskalicu ne pokrivajte prstima.

- Fotoaparat nemojte nositi držeći ga za bljeskalicu ili ga jako pritiskati.

- Ako u otvorenu bljeskalicu uđu voda, prašina ili pijesak, to može prouzročiti kvar.

Natrag na vrh