Korisnički priručnik za Cyber-shot
Ispis
Glavna stranica > Mjere opreza/O ovom fotoaparatu > O ovom fotoaparatu > GPS (samo DSC-HX9V)

## GPS (samo DSC-HX9V)

Ovaj vam sustav omogućuje da odredite svoju točnu lokaciju na zemlji. GPS sateliti se nalaze u 6 orbita, 20.000 km iznad zemlje. GPS sustav se sastoji od 24 ili više GPS satelita.
GPS prijemnik prima radio signale sa satelita te izračunava trenutnu lokaciju prijemnika na temelju orbitalnih podataka i vremena putovanja signala itd.
Utvrđivanje lokacije naziva se »triangulacija«. GPS prijemnik može utvrditi geografsku širinu i duljinu lokacije primanjem signala 3 ili više satelita.

- Budući da se položaji GPS satelita stalno mijenjaju, možda će utvrđivanje lokacije dulje potrajati ili prijemnik možda neće uopće moći utvrditi lokaciju, ovisno o lokaciji i vremenu kad koristite fotoaparat.

- »GPS« je sustav za utvrđivanje geografske lokacije triangulacijom radio signala s GPS satelita. Izbjegavajte fotoaparat koristiti na mjestima na kojima su radio signali blokirani ili se odbijaju, kao što je sjenovito mjesto okruženo zgradama ili stablima itd. Fotoaparat koristite u okruženjima s otvorenim nebom.

- Možda nećete moći snimiti podatke o lokaciji gdje radio signali s GPS satelita ne dosižu fotoaparat na sljedećim lokacijama ili situacijama.

- U tunelima, u zatvorenim prostorima ili u sjeni zgrada.

- Između visokih zgrada ili na uskim ulicama okruženima zgradama.

- Na podzemnim lokacijama, lokacijama okruženima gustim drvećem, ispod povišenog mosta ili na lokacijama gdje se stvaraju magnetska polja, kao što je slučaj u blizini visokonaponskih kabela.

- U blizini uređaja koji generiraju radio signale istog frekvencijskog pojasa kao i fotoaparat: u blizini mobilnih telefona s kanalom od 1,5 GHz itd.

O pogreškama triangulacije

- Ako se premjestite na drugu lokaciju odmah po uključivanju fotoaparata možda će trebati dulje vrijeme da fotoaparat započne s triangulacijom nego što bi trebalo da ste ostali na istom mjestu.

- Pogreška uzrokovana položajem GPS satelita
  Fotoaparat automatski triangulira vašu trenutnu lokaciju kad fotoaparat primi radio signale s 3 ili više GPS satelita. Pogreška triangulacije koju dopuštaju GPS sateliti je oko 30 m. Ovisno o okruženju lokacije, pogreška triangulacije može biti veća. U tom slučaju vaša stvarna lokacija možda neće odgovarati lokaciji na mapi na temelju GPS podataka. U međuvremenu GPS satelitima upravlja Ministarstvo obrane Sjedinjenih Američkih Država, a stupanj točnosti može se namjerno mijenjati.

- Pogreška tijekom postupka triangulacije
  Fotoaparat periodički dohvaća podatke o lokaciji. Postoji mala vremenska razlika između vremena prikupljanja podataka o lokaciji i vremena snimanja podataka o lokaciji na sliku, pa stoga stvarna lokacija snimanja možda neće točno odgovarati lokaciji na mapi na temelju GPS podataka.

O ograničenom korištenju funkcije GPS u zrakoplovu

- Tijekom polijetanja i slijetanja zrakoplova isključite fotoaparat što će od vas tražiti i obavijesti koje dobijete prije uzlijetanja.

- Ako ne želite snimiti podatke o lokaciji i smjeru postavite, odaberite [Isključeno] za GPS postavku.

O ostalim ograničenjima

- Koristite GPS sukladno pravilima mjesta ili okolnosti.

O geografskom koordinatnom sustavu

- Koristi se »WGS-84« geografski koordinatni sustav.

Natrag na vrh