Korisnički priručnik za Cyber-shot
Ispis
Glavna stranica > Mjere opreza/O ovom fotoaparatu > Mjere opreza > Baterijska jedinica

## Baterijska jedinica

O punjenju baterijske jedinice
Pravilno korištenje baterijske jedinice
Preostala napunjenost baterije
Čuvanje baterijske jedinice
O vremenu trajanja baterije
Kompatibilnost baterije

### O punjenju baterijske jedinice

- Prije prvog korištenja fotoaparata napunite bateriju (isporučeno).

- Možete puniti bateriju i kad nije potpuno prazna. Osim toga, i kad baterija nije skroz puna, možete koristiti njezin postojeći kapacitet.

- Preporučujemo punjenje baterijske jedinice pri okolnoj temperaturi od 10°C do 30°C. Izvan ovog raspona temperatura baterijska jedinica se možda neće napuniti do punog kapaciteta.

### Pravilno korištenje baterijske jedinice

- Niske okolne temperature smanjuju kapacitet baterije. Zato će na hladnim mjestima vrijeme rada baterije biti kraće. Za produžetak vremena rada baterije preporučujemo sljedeće:

- Držite baterijsku jedinicu u unutarnjem džepu, blizu tijelu, kako biste je ugrijali i umetnite je u fotoaparat neposredno prije upotrebe.
  (Ako u džepovima imate metalne objekte, kao što su ključevi, imajte na umu da bi moglo doći do kratkog spoja.)

- Imajte na umu da će se baterija brzo potrošiti ako često koristite bljeskalicu ili zum.

- Preporučujemo da pripremite rezervne baterije ukupnog vremena rada dva ili tri puta većeg od planiranog vremena snimanja i da ih isprobate prije snimanja.

- Čuvajte baterijsku jedinicu da se ne smoči u vodi. Jedinica nije vodootporna.

- Ne ostavljajte baterijsku jedinicu na iznimno toplim mjestima, primjerice u automobilu ili na suncu.

- Možda nećete moći uključiti fotoaparat ili baterija možda neće biti učinkovito napunjene, ako je dio priključaka baterije prljav. U tom slučaju, prašinu lagano obrišite mekanom krpom ili štapićem za uši kako biste očistili bateriju.

### Preostala napunjenost baterije

- Indikator preostalog kapaciteta pojavit će se na LCD zaslonu.

A: Visok kapacitet
B: Nizak kapacitet

- Potrebno je oko minutu da indikator prikaže točnu vrijednost preostalog kapaciteta.

- Indikator preostalog kapaciteta u nekim uvjetima možda neće biti točan.

- Ako neko vrijeme ne koristite uključeni fotoaparat dok je [Ušteda energije] postavljena na [Standardno] ili [Snažno], LCD zaslon se zatamnjuje, pa se fotoaparat automatski isključuje (funkcija automatskog isključivanja).

### Čuvanje baterijske jedinice

- Ako baterijsku jedinicu ne planirate koristiti na duže vrijeme, ispraznite je do kraja i pohranite na hladnom i suhom mjestu. Kako biste očuvali funkcije baterije preporučljivo je barem jednom godišnje napuniti bateriju i potpuno je isprazniti u fotoaparatu.

- Za pražnjenje baterije u fotoaparatu praktično je uključiti mod prezentacije i čekati dok se baterija ne istroši.

- Kako biste spriječili prljanje priključaka, kratke spojeve itd., svakako koristite isporučenu kutiju za bateriju kad je nosite ili pohranjujete.

### O vremenu trajanja baterije

- Vrijeme trajanja baterije je ograničeno. Kapacitet punjenja baterije opada s vremenom i čestom uporabom. Ako dođe do značajnog pada vremena rada baterije između punjenja, vjerojatno je treba zamijeniti novom.

- Vrijeme trajanja baterije ovisi o načinu pohranjivanja, uvjetima rada i okolini u kojoj se koristi.

### Kompatibilnost baterije

- The NP-BG1 (isporučeno) može se koristiti samo za Cyber-shot modele kompatibilne s tipom G.

- Ako koristite NP-FG1 baterijsku jedinicu (prodaje se zasebno), minute se također prikazuju nakon indikatora napunjenosti baterije ( 60 Min).

Natrag na vrh